S-3729/2021

Mál þetta, sem dómtekið var 22. september 2021, er höfðað með ákæru, útgefinni af lögreglustjóranum á höfuðborgarsvæðinu 6. júlí 2021, á hendur S-kk-þgf M-kk-þgf L-kk-þgf B-kk-þgf, kt. [...], [...], fyrir eftirtalin brot:

1. Eignaspjöll og vopnalagabrot með því að hafa, aðfaranótt föstudagsins 14. ágúst 2020, skemmt bifreiðarnar [...] í eigu A, kt. [...], þar sem hún stóð á bifreiðastæði við [...] í Reykjavík og [...] í eigu B, kt. [...], þar sem hún stóð á bifreiðastæði við [...] í Reykjavík. Við öryggisleit á ákærða fann lögregla hníf og lagði hald á.

Telst brot þetta varða við 1. mgr. 257. gr. almennra hegningarlaga nr. 19/1940 og 1. sbr. 2. mgr. 30. gr., sbr. 36. gr. vopnalaga nr. 16/1998.

2. Þjófnað með því að hafa, miðvikudaginn 19. ágúst 2020, farið inn í verslun Krónunnar að Nóatúni 17 í Reykjavík og stolið þaðan matvöru að verðmæti samtals 22.363 krónur og yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

3. Þjófnað með því að hafa, miðvikudaginn 19. ágúst 2020, farið inn í verslun Krónunnar að Nóatúni 17 í Reykjavík og stolið þaðan matvöru að verðmæti samtals 21.991 krónur og yfirgefið verslunina án þess að greiða fyrir.

Telst brot þetta varða við 1. mgr. 244. gr. almennra hegningarlaga nr. 19/1940.

4. Þjófnað með því að hafa, föstudaginn 16. október 2020, brotist inn á verkstæði að Smiðjuvegi 52 í Kópavogi og stolið þaðan munum að áætluðu verðmæti samtals 94.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

5. Þjófnað með því að hafa, föstudaginn 5. febrúar 2021, í heimildarleysi farið inn í starfsmannaaðstöðu þjónustukjarna Reykjavíkurborgar að Starengi 6 í Reykjavík og stolið þaðan bakpoka í eigu starfsmannsins C, kt. [...], er innihélt meðal annars fartölvu og fleiri muni.

Telst brot þetta varða við 1. mgr. 244. gr. almennra hegningarlaga nr. 19/1940.

6. Vopnalagabrot með því að hafa, laugardaginn 13. febrúar 2021, innandyra á ION City Hotel að Laugavegi 28 í Reykjavík, haft í vörslum sínum tvo hnífa, sem lögregla fann við öryggisleit á ákærða og lagði hald á.

Telst brot þetta varða við 1. sbr. a. lið 2. mgr. 30. gr., sbr. 36. gr., vopnalaga nr. 16/1998.

7. Fíkniefnalagabrot með því að hafa, föstudaginn 5. mars 2021, utandyra á Njálsgötu við Snorrabraut í Reykjavík, haft í vörslum sínum 0,71 grömm af amfetamíni, sem lögregla fann við öryggisleit á ákærða og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr.65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

8. Fíkniefnalagabrot með því að hafa, fimmtudaginn 25. mars 2021, í herbergi sínu að [...] í Reykjavík, haft í vörslum sínum 0,61 grömm af amfetamíni, sem lögregla fann við öryggisleit á ákærða og lagði hald á.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

9. Vopnalagabrot með því að hafa, þriðjudaginn 1. júní 2021, utandyra við Laugaveg 21 í Reykjavík, haft í vörslum sínum hníf, sem lögregla fann við öryggisleit á ákærða og lagði hald á.

Telst brot þetta varða við 1. sbr. a. lið 2. mgr. 30. gr., sbr. 36. gr., vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á haldlögðum hnífum skv. ákæruliðum 1, 6 og 9, sbr. 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 29. júní 2021, gekkst ákærði undir sektarrefsingu með lögreglustjórasátt 5. nóvember 2012 fyrir þjófnað. Þá var ákærði dæmdur í 3 mánaða fangelsi skilorðsbundið til þriggja ára 14. maí 2013 fyrir þjófnað, tilraun til þjófnaðar og fíkniefnalagabrot. Ákærði gekkst undir tvær sektarrefsingar fyrir fíkniefnalagabrot með lögreglustjórasáttum dagsettum 15. febrúar 2018. Þann 22. maí 2019 var ákærði dæmdur í 8 mánaða fangelsi fyrir þjófnað, gripdeild, vörslur fíkniefna og vopnalagabrot. Ákærða var þann 12. september 2019 veitt reynslulausn í eitt ár á eftirstöðvum 99 daga refsingar. Loks var ákærði, með dómi Héraðsdóms Reykjavíkur 10. júní 2020, dæmdur í 6 mánaða fangelsi fyrir þjófnað, gripdeild og vörslur fíkniefna. En með þeim brotum sem ákærði var sakfelldur fyrir í þeim dómi rauf ákærði skilorð reynslulausnarinnar sem var dæmd upp.

Við ákvörðun refsingar verður litið til þess að ákærði er nú sakfelldur fyrir fjölmörg brot, meðal annars fyrir eignaspjöll og ítrekuð þjófnaðar-, vopnalaga- og fíkniefnalagabrot.

Með hliðsjón af því, sakarefni þessa máls, sakaferli ákærða og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 3 mánuði.

Með hliðsjón afsaka ferli ákærða þykja ekki efni til að skilorðsbinda refsinguna. Með vísan til lagaákvæða í ákæru eru gerðir upptækir til ríkissjóðs fjórir hnífar, sem lögregla lagði hald á við rannsókn málsins.

Engan sakarkostnað leiddi af meðferð málsins.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf L-kk-nf B-kk-nf, sæti fangelsi í 3 mánuði.

Upptæki reru gerðir til ríkissjóðs fjórir hnífar.

S-kk-nf Ö-kk-nf C-kk-nf